La sàtira antibel·licista "WAR BABY" va fer riure i reflexionar el públic elianer
18 de desembre de 2024

Diumenge passat, 15 de desembre, l'Auditori Municipal de l'Eliana va vibrar amb les riallades del públic amb 'WAR BABY', el més recent espectacle de la reconeguda companyia teatral Yllana. Sota la direcció de David Ottone i Joe O’Curneen, aquesta obra carregada d'humor i crítica social va aconseguir conquistar espectadors elianers de totes les edats en una nit inoblidable.

La trama va transportar els assistents a un hilarant centre de reclutament militar, on un grup de soldats maldestres i desorientats són entrenats per a una guerra absurda, provocada per un líder inesperat: un bebé tirànic i capritxós. Amb el seu característic estil còmic, Yllana va presentar una desfilada de personatges estrafolaris i situacions surrealistes, utilitzant l'absurd per a plantejar una potent reflexió sobre els contrasentits de la guerra i l'abús de poder.

L'alcalde, Salva Torrent, ha recalcat que "portar espectacles de la qualitat i el missatge de WAR BABY reflecteix el nostre compromís amb la cultura com a motor de pensament crític i gaudi. L'Eliana continua sent un referent a oferir propostes culturals que mesclen entreteniment amb profunditat."

L'espectacle, que forma part de la programació Anem al Teatre 2024/2025, no sols va divertir sinó que també va aconseguir obrir un espai per a la reflexió, demostrant com la comèdia pot ser una eina poderosa per a qüestionar realitats complexes com la guerra.